b'\n_START_ARTICLE_\nSpanias bank\n_START_PARAGRAPH_\nSpanias bank (spansk: Banco de Espa\xc3\xb1a) er sentralbanken i Spania.\n_START_SECTION_\nHistorie\n_START_PARAGRAPH_\nBanco de Espa\xc3\xb1a har sine r\xc3\xb8tter tilbake til 2. juni 1782 da bankens forl\xc3\xb8per, Banco National de San Carlos, ble etablert av kong Carlos III. Dagens navn fikk banken i 1856.  _NEWLINE_Banco National de San Carlos var i starten Statens bank, og var ledet av Francisco Cabarr\xc3\xbas. Den ga kreditt til Staten, og hadde lov til \xc3\xa5 utstede penger (ihendehaver-sedler), men gjorde det kun i korte perioder. De f\xc3\xb8rste \xc3\xa5rene gikk banken godt, bl.a. tok de 4% rente p\xc3\xa5 l\xc3\xa5nene til Staten. Imidlertid var Spania involvert i en serie kriger fra 1793 til 1814, og trengte stadig mer penger, noe som gjorde banken n\xc3\xa6r konkurs. I 1814 skyldte Staten hele 300 millioner real, dvs 75 millioner pesetas. _NEWLINE_De forhandlet med Spanias finansdepartement om \xc3\xa5 f\xc3\xa5 tilbakebetalt noe av gjelden, noe de gjorde i 1829, ved finansminister Luis L\xc3\xb3pez Ballesteros. Han hadde ogs\xc3\xa5 innf\xc3\xb8rt \xc3\xa5rlige budsjetter for Staten. For \xc3\xa5 bist\xc3\xa5 Staten med kortsiktige l\xc3\xa5n i forbindelse med \xc3\xa5rsbudsjettene opprettet Finansdepartementet et fond til banken p\xc3\xa5 40 millioner real, og banken ble omgjort og fikk det nye navnet Banco Espa\xc3\xb1ol de San Fernando. Denne banken hadde ogs\xc3\xa5 rett til \xc3\xa5 utstede penger. _NEWLINE_Ogs\xc3\xa5 to andre banker, \xc2\xabBanco de Isabel II\xc2\xbb i Madrid og \xc2\xabBanco de Barcelona\xc2\xbb, hadde rett til \xc3\xa5 utstede penger. _NEWLINE_Banco de Isabel II fikk i 1847 store \xc3\xb8konomiske problemer, etter at de hadde eksponert seg for l\xc3\xa5nerisiko mot noen f\xc3\xa5 l\xc3\xa5ntakere, som gikk konkurs. Banken sto i fare for \xc3\xa5 g\xc3\xa5 konkurs selv, men dette ble unng\xc3\xa5tt ved at banken ble sl\xc3\xa5tt sammen med Banco Espa\xc3\xb1ol de San Fernando. Den nye banken beholdte navnet Banco Espa\xc3\xb1ol de San Fernando. _NEWLINE_Tidligere finansminister Ram\xc3\xb3n Santill\xc3\xa1n ble ansatt som banksjef i den nye banken, for \xc3\xa5 f\xc3\xa5 den p\xc3\xa5 fote etter sammensl\xc3\xa5ingen. Det var ogs\xc3\xa5 han som foreslo at banken skulle \xc3\xa5pne filialer i alle st\xc3\xb8rre byer (utenom Barcelona og C\xc3\xa1diz, som hadde egne banker som utstedte penger), under navnet \xc2\xabBanco de Espa\xc3\xb1a\xc2\xbb. Det ble imidlertid vedtatt i 1854 at retten til \xc3\xa5 utstede penger skulle ligge til bankene i provinsene, s\xc3\xa5 selv om den tok navnet Banco de Espa\xc3\xb1a i 1856, ble det i f\xc3\xb8rste rekke kun en bank for byene Madrid, Alicante og Valencia, med lokale banker i 20 andre byer som distribuerte penger for dem._NEWLINE_I 1874 fikk Banco de Espa\xc3\xb1a eneretten p\xc3\xa5 trykking av penger, og i 1887 hadde de 55 avdelingskontorer. _NEWLINE_Den nye bankloven i 1921 var den f\xc3\xb8rste som regulerte forholdet mellom Banco de Espa\xc3\xb1a og bankene, og var med \xc3\xa5 utvikle banken i retning av en sentralbank. _NEWLINE_Under Francisco Franco (perioden 1939\xe2\x80\x931975) fikk banken en mindre selvstendig rolle, som mer underordnet Finansdepartementet, i den f\xc3\xb8rste perioden. Fra 1959, med \xc2\xabStabiliseringsplanen\xc2\xbb, ble sentralbankens rolle igjen basert mer p\xc3\xa5 real\xc3\xb8konomiske hensyn enn Francos politikk. Etter dette er sentralbankloven fornyet b\xc3\xa5de i 1980 og 1994, og sentralbanken har blitt en rendyrket sentralbank, med ansvar for pengepolitikken i Spania.\n_START_SECTION_\nM\xc3\xa5lsettinger\n_START_PARAGRAPH_\nSiden Spania i dag er medlem av EU, er ogs\xc3\xa5 sentralbanken medlem av ESSB \xe2\x80\x93 Det europeiske systemet av sentralbanker og Eurosamarbeidet. P\xc3\xa5 denne m\xc3\xa5ten har banken innflytelse p\xc3\xa5 pengepolitikken og den \xc3\xb8konomiske politikken b\xc3\xa5de i Spania og i EU._NEWLINE_Hovedstyringsm\xc3\xa5let i EU, og dermed ogs\xc3\xa5 Spania, er lav og stabil inflasjon p\xc3\xa5 ca. 2% i \xc3\xa5ret.\n_START_SECTION_\nSentralbanksjef\n_START_PARAGRAPH_\nSentralbanksjef er pr juli 2018 Pablo Hern\xc3\xa1ndez de Cos. Han overtok etter Luis Mar\xc3\xada Linde 11. juni 2018.'